El cinema torna al Tívoli amb Dune, l’estrena de l’any
2025-07-24

Amb la tardor 2021 acabada d’inaugurar, la programació de cinema a Burjassot es posa a cobert tornant al Centre Cultural Tívoli (c/ Josep Carsí, 50). I ho fa a lo gran, ja que la primera pel·lícula que acollirà el cinema local és ni més ni menys que Dune, la ja reconeguda com a pel·lícula de l’any, molt abans fins i tot de la seua estrena. Dune es projectarà al cinema Tívoli en quatre sessions, el cap de setmana del 24 al 26 de setembre: el divendres 24, a les 22:30h; el dissabte 25, a les 19:30h i a les 22:30h i el diumenge 26, a les 19:30h.

El director francés Denis Villeneuve (Blade Runner 2049, La llegada) dirigeix aquesta epopeia de ciència-ficció, adaptació al cinema de la primera meitat de la cèlebre novel·la de Frank Herbet, i per a això s’ha envoltat d’un repartiment d’afinat luxe: Timothée Chalamet, Rebecca Ferguson, Oscar Isaac, Zendaya o Javier Bardem ho conformen, quasi res. Dune, compte la història de Paul Atreides, un jove brillant que ha nascut amb un destí més gran que ell mateix. En aquesta epopeia, haurà de viatjar al planeta més perillós de l’univers per a assegurar el futur de la seua família i de la seua gent. Mentre les forces del mal s’enfronten per a fer-se amb un dels recursos més excepcionals del planeta, que té el poder de desbloquejar tot el potencial de la humanitat, només els que aconseguisquen dominar les seues pors podran sobreviure.

Les entrades per a gaudir de l’estrena de la temporada es poden adquirir, en venda anticipada, en www.cinetivoli.es .